**ՀՐԱՊԱՐԱԿԱՅԻՆ ԾԱՆՈւՑՈւՄ**

**Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն հրավիրում է աճուրդի, որը տեղի կունենա 2025թ. մայիսի 13-ին, ժամը՝ 9:10-ին https://www.e-auctions.am կայքի միջոցով։**

**ԴԱՍԱԿԱՆ ԱՃՈւՐԴՈՎ ՎԱՐՁԱԿԱԼՈՒԹՅԱՆ Է ՏՐԱՄԱԴՐՎՈՒՄ**

**ՀՀ ՏԿԵՆ պետական գույքի կառավարման կոմիտեի նախագահի 2025թ․ ապրիլի 15-ի թիվ 165-Ա հրամանով ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված, պետական սեփականություն հանդիսացող անշարժ գույքը**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Հ/Հ** | **Լոտի հերթական համարը** | **Տարածքի (լոտի) անվանումը** | **Հասցե** | **Տարածքի մակերեսը՝ (քառ. մետր)** | **Վարձակալության տրամադրման ժամկետը և այլ պայմաններ** | **Տարածքի մեկ ամսվա վարձավճարի գինը (ՀՀ դրամ)** | **Լոտի մեկնարկային գինը(ՀՀ դրամ)** | **Նախավճարը (ՀՀ դրամ)** | **Նվազագույն գնային հավելումի չափը (ՀՀ դրամ)** | **Նպատակը** |
| 2 | 2 | «ՀՀ պետական կառավարման ակադեմիա» ՊՈԱԿ  | Երևան,Արաբկիր Կիևյան փողոց 8 | 2866․4 ք.մ մակերեսով ուսումնական մասնաշենքի անմիջապես մուտքին կից1-ին հարկից1 քառ․մետր | 5 տարի  | 38000 | 38000 | 19000 | 500 | սուրճի ապարատ |
|  |

***\**** *Աճուրդի կազմակերպչի անվանումը, գտնվելու* ***վայրը՝ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտե (հասցե` ք.Երևան, Տիգրան Մեծի պող. 4)։***

 ***\*******Աճուրդի մասնակից կարող են հանդիսանալ ֆիզիկական և իրավաբանական անձինք, ինչպես նաև համայնքները (բացառությամբ օրենքով նախատեսված դեպքերի), որոնք աճուրդի մասին հրապարակային Համակարգում գրանցված անձը կարող է մասնակցել էլեկտրոնային աճուրդին Հայաստանի Հանրապետության կառավարության 2023 թվականի սեպտեմբերի 28-ի N1667-Ն որոշմամբ սահմանված հավելվածի 20-րդ կետով սահմանված ժամկետի ավարտից առնվազն 5 րոպե առաջ նախավճար վճարելու դեպքում:***

***\* Աճուրդի վերաբերյալ անհրաժեշտ և լրացուցիչ տեղեկատվություն ու տեխնիկական աջակցություն ստանալու համար Մասնակիցները կարող են զանգահարել 011-52-39-86 հեռախոսահամարին կամ այցելել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտե՝ ք․Երևան Տիգրան Մեծի 4։***

 ***Աճուրդի մասնակցության հայտերի ներկայացնելը և պայմանները՝***

***\* Աճուրդին կարող են մասնակցել իրավաբանական և ֆիզիկական անձինք,***

***- Էլեկտրոնային համակարգում մասնակիցների*** *գրանցումն իրականացվում է առցանց եղանակով, գրանցումը իրականցվում է* ***Հայաստանի Հանրապետության կառավարության 2023 թվականի սեպտեմբերի 28-ի N1667-Ն որոշմամբ սահմանված հավելվածի 16-րդ կետով սահմանված կարգով****:****Աճուրդի մասնակցության համար Էլեկտրոնային համակարգում գրանցվելու հետո անհրաժեշտ է www.e-payments.am համակարգի միջոցով Հայաստանի Հանրապետության կառավարության 2023 թվականի սեպտեմբ երի 28-ի N1667-Ն որոշմամբ սահմանված հավելվածի 20-րդ կետով սահմանված ժամկետի ավարտից առնվազն 5 րոպե առաջ վճարել նախավճար:***

 ***Աճուրդի անցկացման և աճուրդում հաղթողին որոշելու կարգը՝***

*- Էլեկտրոնային աճուրդի ավարտին նախորդող վերջին րոպեի ընթացքում յուրաքանչյուր նոր գնային առաջարկի դեպքում աճուրդը շարունակվում է ևս 1 րոպե՝ հաշված առաջարկի ստացման պահից: Աճուրդի ընթացքում յուրաքանչյուր մասնակից իրավունք ունի ներկայացնելու նոր գնային առաջարկ, որը պետք է գերազանցի մասնակիցների կատարած նախորդ գնային առաջարկը՝ առնվազն նվազագույն հավելման չափով: Ընդ որում, մեկից ավելի լոտերը կարող են սկսվել միաժամանակ, սակայն յուրաքանչյուր հաջորդ լոտ կարող է ավարտվել նախորդ լոտի ավարտից առնվազն 1 րոպե հետո։*

 *- Էլեկտրոնային աճուրդի հաղթող է ճանաչվում ամենաբարձր գնային հայտ ներկայացրած մասնակիցը: Հաղթողը որոշվում է համակարգի միջոցով: Կազմակերպիչն էլեկտրոնային աճուրդի կայացման օրը հաղթող մասնակցի վերաբերյալ կազմում է սույն կարգով սահմանված ձևին համապատասխան արձանագրություն և առցանց եղանակով ուղարկում է հաղթող մասնակցին այն ստորագրելու և անհրաժեշտ փաստաթղթերը ներկայացնելու համար։*

*-* ***Էլեկտրոնային աճուրդի հաղթող մասնակիցն ստորագրված արձանագրությունն ու Հայաստանի Հանրապետության կառավարության 2023 թվականի սեպտեմբերի 28-ի N1667-Ն որոշմամբ սահմանված հավելվածի 22-րդ կետում նշված փաստաթղթերը, աճուրդի կայացման օրվանից մինչև հաջորդ աշխատանքային օրվա ավարտը, առցանց եղանակով փոխանցում է կազմակերպչին:***

***Էլեկտրոնային աճուրդի հաղթող մասնակիցը պարտավոր է արձանագրությունն ստորագրելուց հետո երեք աշխատանքային օրվա ընթացքում փոխանցել լոտի գինն ամբողջությամբ՝ հաշվանցելով նախավճարը՝ ՀՀ ֆինանսների նախարարության գանձապետական թիվ 1 բաժանմունքի 900013145025 հաշվեհամարին։

 \* Աճուրդի Կազմակերպիչը նախավճարը, աճուրդը կայանալուց կամ չկայացած հայտարարվելու պահից 3 աշխատանքային օրվա ընթացքում, վերադարձնում է աճուրդում չհաղթած մասնակիցներին՝ մասնակցության հայտում նշված հաշվետիրոջ հաշվեհամարին։***

***\* Համակարգի տեխնիկական անսարքության (ձախողման) դեպքում էլեկտրոնային աճուրդների անցկացումը կարող է կասեցվել մինչև տեխնիկական անսարքությունների վերացումը, որոնց մասին աճուրդի կազմակերպիչը տեղեկացնում է տվյալ լոտի աճուրդի մասնակիցներին՝ էլեկտրոնային փոստի կամ հեռախոսային հաղորդագրության միջոցով։ Յուրաքանչյուր տեխնիկական անսարքության դեպքում կազմվում է տեղեկանք անսարքության պատճառների մասին և այն տեղադրվում է էլեկտրոնային մատյանում։ Տեղեկանքին կից ներկայացվում է համակարգն սպասարկող անձի եզրակացությունը։ Տեխնիկական անսարքությունները վերացնելուց հետո էլեկտրոնային աճուրդը շարունակվում է սույն հրապարակային ծանուցմամբ նախատեսված պայմաններով։***

 ***\* Համաձայն ՀՀ կառավարության 2023 թվականի սեպտեմբերի 28-ի N1667-Ն որոշման և ՏԿԵՆ պետական գույքի կառավարման կոմիտեի նախագահի*** ***2025թ․ ապրիլի 15-ի թիվ 165-Ա հրամանի***

*- Աճուրդը կանցկացվի Էլեկտրոնային (գնի ավելացման) եղանակով։*

 *- Աճուրդում հաղթող ճանաչված անձն արձանագրությունը ստորագրելու օրվանից 3 օրվա ընթացքում պարտավոր է վճարել լոտի (լոտերի) գինը։*

 *- Էլեկտրոնային աճուրդի հաղթող մասնակիցը պարտավոր է իր կողմից առաջարկված երեք ամսվա վարձավճարի և նախավճարի տարբերություն կազմող գումարը*

*արձանագրությունն ստորագրելուց հետո երեք աշխատանքային օրվա ընթացքում փոխանցել ՀՀ Ֆինանսների նախարարության գործառնական վարչության թիվ 900005220117 հաշվեհամարին՝*

 *- Աճուրդի հաղթողի կողմից սահմանված ժամկետում վճարումները չկատարելու դեպքում մուծված նախավճարը չի վերադարձվում, աճուրդը համարվում է չկայացած և լոտ (եր)-ը վարձակալության տրամադրելու նպատակով կազմակերպվում է նոր աճուրդ՝ նույն պայմաններով։*

 ***\* Ծանուցում․***

***Հրապարակային սակարկությունների մասին օրենքի 9-րդ հոդված․***

*1. Այն պայմանները և տեղեկությունները, որոնք նշվել են աճուրդի մասին հրապարակային ծանուցման մեջ, ենթակա չեն փոփոխման, բացառությամբ այն դեպքերի, երբ փոփոխություններ են տեղի ունեցել աճուրդով վաճառվելիք լոտի նկատմամբ սահմանափակումների մասով կամ փոփոխություններ են տեղի ունեցել` կապված լոտի ֆիզիկական վիճակի հետ, կամ աճուրդի մասին հրապարակային ծանուցման մեջ նախատեսվել է փոփոխությունների հնարավորությունը:*

*Սույն մասով նախատեսված դեպքում աճուրդի կազմակերպիչը պարտավոր է մինչև նախորդող երեք օրը կատարել աճուրդի մասին հրապարակային ծանուցման փոփոխություններ և լրացումներ (այսուհետ` հրապարակային ծանուցման փոփոխություն) այն ձևով, ինչպես կատարվել էր աճուրդի մասին հրապարակային ծանուցումը:*

*2. Եթե հրապարակային ծանուցման փոփոխությունը չի կատարվել սույն հոդվածի 1-ին մասով նախատեսված դեպքերում և կարգով, ապա աճուրդի կազմակերպիչը կրում է մասնակիցների կրած իրական վնասների ռիսկը:*

*3. Աճուրդի մասին հրապարակային ծանուցում կատարելուց հետո թույլատրվում է հրապարակային ծանուցման փոփոխությամբ կատարել ցանկացած լրացում, եթե դրանով չեն փոփոխվում աճուրդի մասին հրապարակային ծանուցման մեջ նշված էական պայմանները:*

***Քրեական օրենսգրքի 283 հոդված․***

*1. Հրապարակային սակարկությունների կամ գնումների անցկացման կարգը խախտելով կամ մեկ այլ անձի հետ անօրինական համաձայնության գալով հրապարակային սակարկության կամ գնումների հաղթող դառնալով, խաբեությամբ կամ ապօրինի այլ եղանակով գույքի սեփականատիրոջը, սակարկություններ, գնումներ կազմակերպողին, գնորդին, այլ տնտեսվարող սուբյեկտի, անձի կամ կազմակերպության իրավունքներին, ազատություններին կամ օրինական շահերին կամ հասարակության կամ պետության օրինական շահերին խոշոր չափերի գույքային վնաս պատճառելը՝*

*պատժվում է տուգանքով՝ տասնապատիկից երեսնապատիկի չափով, կամ հանրային աշխատանքներով՝ հարյուրից երկու հարյուր ժամ տևողությամբ, կամ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով՝ երկուսից հինգ տարի ժամկետով, կամ ազատության սահմանափակմամբ` առավելագույնը երեք տարի ժամկետով, կամ կարճաժամկետ ազատազրկմամբ` առավելագույնը երկու ամիս ժամկետով, կամ ազատազրկմամբ` առավելագույնը երեք տարի ժամկետով:*

*2. Սույն հոդվածի 1-ին մասով նախատեսված արարքը, որը՝*

*1) կատարվել է իշխանական կամ ծառայողական լիազորությունները կամ դրանցով պայմանավորված ազդեցությունն օգտագործելով կամ*

*2) առանձնապես խոշոր չափերի գույքային վնաս է պատճառել՝պատժվում է ազատազրկմամբ` երկուսից հինգ տարի ժամկետով:*

***\*Ուշադրություն. աճուրդի ընթացքը կարող եք հետևել առցանց եղանակով https://www.e-auctions.am կայքում։***